Hoeveld Kompetisies 2020/2021 - VLU Mpumalanga
​Konfythandtertjies (Jamtertjies) – 6 tertjies
​​​Veeldoelige sak: Sak moet kan toemaak
​Gordynwegbinders – ‘n Paar gordynwegbinders met die nodige vasmaakmiddels aan gehekel.
Ritme in Wit.
Horisontale lyne met kleurkontraste.
​Halwe Lemoenkonfyt – Lugdig verseël in 500ml fles met wye bek.
​Knoopsgatserp – patroon, breigare en grootte eie keuse.
​Mock Metal Kershouer
​Kruissteek - skinkbordlap – skinkbordlap met randafwerking.
​ – 2021 Devontak
KONFYT- HANDTERTJIES (JAMTERTJIES)
6 toe tertjies gevul met appelkooskonfyt aangebied op no. 73 polistireenbord met deksel.
Maak slegs gebruik van broskors – sien beoordelaarshandleiding (Kook en Geniet resep). Resep moet gebak vergesel.
Die konfyt moet nie uitloop terwyl tertjies gebak word nie, ±1 teelepel konfyt. (All Gold loop nie maklik uit nie)
BROSKORS: (Nie voorgeskrewe resep nie, kan eie resep gebruik)
125ml (½ k) Suiker 750ml (3 k) Meelblom
190ml (¾ k) Botter 15ml (3 t) Bakpoeier
12,5ml (1 e) Olie 2,5ml (½ t) Sout
Room botter, suiker en olie. Voeg eiers by. Sif droë bestandele saam. Voeg by bottermengsel. Meng goed. Druk met vinger in tertbord of rol uit. Bak so 5 – 7 min in ‘n matige warm oond by 190ºC (375º F)
BEOORDELAARSHANDLEIDING BL. 67
Eenvoudige tertdeeg met 250g smeer vir 500g koekmeelblom.
Al die smeer word in die deeg gevryf. Die sagtheid van die kors word bepaal deur die tipe smeer – botter, varkvet, sagte skaapvet, plantvet of olie mag gebruik word.
Byvoeging soos suur, bakpoeier, eiergeel of room mag gebruik word.
Vars of suurroom en eiergeel mag saam met die smeer gebruik word – gee sagte fyn, bros kors wat in die mond smelt.
Die smeer word in die droë bestandele gesny of met vingerpunte ingevryf.
Baie min vloeistof soos yswater, melk of room en eiergeel word gebruik om meel aan te klam – moet net klam genoeg wees om te kleef maar nie nat nie – gee taai, harde korsie.
Mag tussen 2 lae was- of botterpapier uitgerol word of in tertbord gedruk word met hande of lepel..
Voorkoms; moet gladde oppervlakte hê en egalige strooikleur tot ligte goudbruin.
Tekstuur; is bros maar nie brokkelrig nie en is maklik snybaar. Hoe meer smeer die kors bevat hoe brosser sal dit wees bv. byvoeging van room gee ekstra rykheid.
Mag bietjie suiker bevat.
HEKELWERK – 2021 Kaalspruittak
Kompetisie: ‘n Paar gehekelde gordynwegbinders met die nodige
vasmaakmiddels aan gehekel.
Inligting: ‘n Paar bestaan uit twee identiese items wat saam gebruik
Die normale lengte van die wegbinders, gemeet van punt tot punt,
vasmakers uitgesluit, is ongeveer 50cm.Die lengte kan wissel na gelang
van die tipe gordyn wat weggebind moet word . Ons beveel aan dat dit
nie korter as 40cm is nie en ook nie langer as 60cm nie.
Die gare is eie keuse. Die tipe gordyn wat gebind moet word ,sal die
dikte van die gare bepaal.
Die hekelpen wat gebruik word, sal afhang van die gare om die beste
spanning te verkry.
Patroonsteek moet aanpas by die dikte van die gare.
Gordynwegbinders is gewoonlik by die bo rand reguit ,maar die onderkant is effe gerond.
Krale is toelaatbaar,maar moet ingehekel word. Dit moenie die hekelwerk oorheers nie,net komplimenteer.
NAALDWERK 2021: Kinross
VEELDOELIGE SAK: (Juffrou sak)
Sak moet kan toe maak.
Dit moet ekstra sakkies aan die kant hê
Maak gebuik van verskillende naaldwektegnieke
Gebruik gewone naaimasjien optimaal
10% Gekoopte tooisels toelaatbaar
Handvatsels eie keuse.
Gebruik duursame wasbare materiaal
Voering eie keuse.
Oortreksel vir plastiekouer
BORDUURWERK 2021: Bethal
Geborduurde skinkbordlappie; twee derdes moet uitgewerk wees; moet groter as A4 wees, maar steeds in ’n gemiddelde grootte skinkbord pas.
Die skinkbordlap kan enige vorm hê na gelang van die vorm van die skinkbord waarop dit gebruik gaan word. Vir ’n reghoekige of ovaal skinkbordlap word die verhouding 2:3 aanbeveel. Die ontwerp van die borduurwerk moet verkieslik nie ’n bepaalde bo- of onderkant hê nie.
Kleur: Die keuse van die ontwerp sal die keuse van die kleure bepaal.
Ontwerpe: Ontwerp is eie keuse.
Stof: Nie-deurskynende katoen- of linnestowwe. Stowwe met reëlmatige weef, waarvan die drade maklik telbaar is (ewedraadstof).
Borduurgaring: Linne-, gemerseriseerde katoen-, sy- of wolgaring. Die borduurgaring moet effens dikker as die draad van die borduurstof wees.
Steke: Eenvoudige kruisstreek en variasies soos wisselkruissteek, dubbelkruissteek, ryssteek en holbeinsteek.
Randafwerking: Siersoomsteek is ’n geskikte randafwerking. Holbeinsteek ’n ry kruisies of die buitenste ry van die ontwerp kan ook gebruik word.
Kenmerke: Die twee drade wat die kruis vorm, lê presies diagonaal oor mekaar. Die boonste drade van die kruise moet almal in dieselfde rigting lê, sodat die lig op dieselfde wyse weerkaats word en die werk ’n egalige oppervlak vertoon. Tradisioneel lê die boonste draad van links onder na regs bo – dit kan agter andersom gewerk word.
Waar groot oppervlakke, soos agtergrond, ingevul moet word, is dit wenslik om altyd of in horisontale of vertikale rigting te werk, maar nie in albei rigtings nie, aangesien die areas verskillend sal vertoon.
HANDBREIWERK 2021 Balfour
Breigare: Eie keuse maar moet aanpas by artikel,
patroon en ontwerp.
Grootte: Vir volwassene of kind
Patroon: Eie keuse maar moet een of twee gate bevat
HANDVLYT 2021: Vaalrivier
MOCK METAL KERSHOUER
1. PVA verf Wit/Swart of enige kleur (waterbasisverf) - verf as
2. Mock metal gom - maak prentjie daarmee
3. Verf PVA Wit/Swart bo-oor prentjie
4. Baroque art - gliders paste - word met vinger bo oor geverf
5. Vryf Baie goed met lap bo oor so dat dit blink
6. Verf waterbasis vernis bo oor
NB:::::ELKE LAAG MOET KURKDROOG WES VOORDAT VOLGENDE STAP
LEMOEN HALWE STUKKE KONFYT
Fles: is ‘n houer met ‘n wye of redelike wye opening.
Lugdig verseël in flesse met skroefring: 500ml Fles (keelvormig)
Deksel van fles: Moet skoon en vry van roes.
Stroop en vrugte in die regte verhoudings.
Flesse volgepak tot ongeveer 10mm van bo.
Vrugte moet met stroop bedek wees.
Indien vrugte bo uitsteek kan verkleuring plaasvind, bysmake ontwikkel en oksidasie.
Vul die fles behoorlik.
Etiket 2cm van bodem van die houer vas geplak word, netjies en klein, voeg asb maand en jaartal by op etiket
Tekstuur: Deurgangs eenvormige tekstuur.
Stroopdikte: Geskik vir tipe vrug en konfyt
Smaak: Aangenaam, kenmerkend vrugte soort.
Voorbeeld van ‘n resep:
Rasper buiteskil van lemoene af, oranje moet nog wys.
Vryf elke lemoen met sout in en laat staan vir 20 minute.
Spoel goed af in vergietes.
Sny Lemoene in halwes of kwarte en kook in water tot skil so sag is dat jy ‘n vuurhoutjie in skil kan druk.
Haal lemoene uit en plaas eenkant.
Meet stroop af: vir elke kg lemoene, meet 1,25 kg suiker en 2,5 L water, die water waarin jy lemoene sag gekook het, en 1 E suurlemoensap. Kook stroop deur en plaas lemoen stukke daarin en kook tot stroperig en blink. Skep stukke in gesteriliserde bottels en vul op met stroop. Laat heeltemal afkoel en draai dan toe.
BLOMMERANGSKIKAFDELING 2021 Secunda
GEVORDERD: HORISONTALE LYNE MET KLEUR KONTRASTE
Spasie 90 x 75 cm
MIDDELBAAR: RITME IN WIT Spasie 80 x 75cm
BEGINNERS: WINTER MOOI Spasie 80 x 75cm
OPE: KOPBEKOORDER (FASCINATOR) Spasie 50 x 50 cm
Die volgende punte is baie belangrik vir elke rangskikker
In blommerangskikking moet plant materiaal oorheers, behalwe indien die kompetisie skedule anders bepaal.
Loof en ander plant materiaal wat gebruik word mag gevou, versny of gevleg word mits dit nie in ‘n afdeling vir Tradisionele, Tydvakke en Vryvormontwerpe gebruik word nie.
Droë, gebleikte geskeletteerde en gepreserveerde /gegliseriende plantmateriaal mag in al die style gebruik word. Dit word as natuurlik beskou.
Gebruik ‘n verskeidenheid maar nie te veel soorte in een ontwerp nie.
Plant materiaal moet in water of ‘n waterhoudende medium wees tensy sodanige plantmateriaal vir die duur van die geleentheid vars sal vertoon buite water, nl. Vetplant, kaktusse, lugplante, mos, sade ens.
Geverfde en of kunsmatige gekleurde plantmateriaal mag gebruik word tensy die skedule anders bepaal(Tradisioneel,vryvorm, en tydvak-ontwerp uitgesluit)
Vars –en droë plantmateriaal mag saam in ‘n ontwerp gebruik word.
Geen kunsmatige plantmateriaal mag gebruik word nie, tensy anders in die skedule vermeld.
Plantmateriaal moet nie beskadig of vuil wees nie.
Sorg dat jou hulpmiddels soos oase of spykerhouers, nie sigbaar is vir die beoordelaar nie. behalwe as dit deel van jou ontwerp uitmaak.
Blommerangskikafdeling 2021 – vervolg
​Maak seker dat jou houer waarin of waaruit jy rangskik nie water lek nie.
Enige iets anders as plantmateriaal word as bykomstighede gereken nl. klippe,kerse,beelde,vere,skulpe,seewaaiers, ens.
Houers, basisse, draperings, agtergronde en 2de plasings van plantmateriaal is nie ‘n bykomstigheid nie,maar vorm deel van jou ontwerp.
Moenie gegewe ruimte oorskry nie.
Verwyder alle afvalmateriaal in jou rangskikruimte wanneer jy klaar gerankskik het.
MOET ASB NOOIT ‘N ONTWERP (rangskikking) in ‘n boek sien en dit namaak nie, neem idees uit ander ontwerpe maar maak jou eie ding.
Plaas ‘n droë oase net bo-op die water in ‘n groot houer en laat dit toe om self water te suig, moet dit nie onderdompel nie!
Eenvoud is mooi, nooit te veel of ‘n te groot verskeidenheid plantmateriaal of te veel bykomstighede in een ontwerp gebruik nie.
Spasie is 75cm x 80cm, hoogte onbeperk behalwe OPE afd. Se spasie is